Hannele Kylänpää

Hannele Kylänpää (s. 1948) on suomalainen kuvanveistäjä. Kylänpää opiskeli Taideteollisessa korkeakoulussa ja Kuvataideakatemian koulussa. Hänet tunnetaan etenkin lapsi- ja eläinaiheisista veistoksistaan.

Mitalitaiteilijana Kylänpää on suunnitellut mm. Helsingin  450-vuotismitalin.

Kylänpään julkisia teoksia ovat mm. Rovaniemellä sijaitseva suurikokoinen Äiti Lappi -patsas, Pasilassa sijaitseva Vedet-teos ja Silja (Frans Emil Sillanpään romaanin Nuorena nukkunut päähenkilö) Hämeenkyrössä sekä Heinäveden kirjaston edessä sijaitseva Otto Kotilaisen muistomerkin veistos Lintupoika (1990).

Kotkalaisessa Sapokan vesipuistossa ollut Kylänpään pronssinen sorsaveistos, emo ja poikanen, varastettiin 2004. Sen emo tuli esiin tv-ohjelman kuvauksissa syksyllä 2013. Arvioitavaksi tuonut henkilö oli ostanut sen huutokaupasta. Teos on palautettu paikalleen.

Julkiset teokset

Palkinnot ja tunnustukset

 1976 Suomen Taideyhdistys: Dukaattipalkinto
 2008 Suomen Taideyhdistys: Tunnustuspalkinto merkittävästä elämäntyöstä
 2012 taiteilijaeläke

Lähteet

Aiheesta muualla 
Äiti Lappi-teos
Kylänpää teoksia Helsingissä 

Suomalaiset kuvanveistäjät
Vuonna 1948 syntyneet
Elävät henkilöt